钦定古今图书集成/明伦汇编/闺媛典/第241卷 > 张默妻匡氏
## 钦定古今图书集成/明伦汇编/闺媛典/第241卷 > 张默妻匡氏

按《胶州志》：“匡氏，庠生张默妻。默亡，无子，有二女，家贫，
敝屋数椽，声不出阃。应门止一婢，至十五六，即遣字
弟侄走问勿使入，恒于户外设座待之。及两女嫁后，
始延见亲戚，停夫柩于寝室，以土墐之，垂布帷，历六
十年，色如灰漆，未尝易也。抚幼叔成立，事无大小，俱
属主持，族党亲戚无不以严见惮。一日往吊至亲之丧。高髻麻衣，策杖而入，棱棱丰骨，凛如霜雪。群妇围
而视之，云：“此八十年老节妇，今始一出闺门耳。”崇祯
戊寅，敕赐建坊旌表。